Записник од

Состанок на групата за **ФИЛМСКА ПИСМЕНОСТ**

наМрежата за медиумска писменост

27.12.2021 год

|  |
| --- |
| **Почетен/иницијален состанок** одржан на платформата "**GoToMeeting**"**27.12.2021 год (понеделник  ) во 11:00 часот**Состанокот имаше неформалнен карактер (без дневен ред), од причина е-запознавање на членовите кои пријавија свое приклучување кон новата работната група, како и почетна размена на информации и мислења за поставување на структура на групата и можни активностите во 2022 год.**Работната група за филмска писменост се формираше на ден 15.12.2021 год.** и заедно со претходно формираните работни групи и тоа: **групата за формално и неформално образование; групата за истражување и групата за промоција на мрежата и привлекување на нови членки** се дел од организациската структура на Мрежата за медиумска писменост. |
| **Присутни членови на работната група на состанокот:** |
| Даниела Станковска Плачковска, Агенција за филм (АФ)Сашо Богдановски, Агенцијата за аудио и аудиовизуелни медиумски услуги (АВМУ)Ана Алексовска, Институтот за комуникациски студии (ИКС)Славчо Миленковски, Македонскиот институт за медиуми (МИМ)Владимир Стојчевски, Интернационалниот Универзитет Еуропа Прима (ЕСРА) |

Сашо Богдановски, [АВМУ](https://avmu.mk/) по краткиот вовед за организационата структура и начинот на работење на работните групи дел од Мрежата за медиумската писменост го повика иницијаторот за формирање на оваа работна група да го отвори состанокот. Даниела Станковска Плачковска [АФ](http://filmfund.gov.mk/) го отвори состанокот. Таа најнапред изрази задоволство за формирање на работната група, како и се заблагодари на сите за нивното приклучување во истата. Пред да започне дискусијата и е-запознавањето, таа истакна дека институционалните цели на Агенцијата во оваа област кои биле детално опфатени во повикот за формирање на оваа група имале информативен карактер, и истите нема да бидат наметнати од неа и нејзината институција како цели на работната група по кој би се креирале можни идни активности. Работната група како и досега воспоставената пракса на мрежата убаво е да го следи веќе воспоставениот принцип на хоризонтална поставеност и сите заеднички да ја одредат структурата, работата и можните идни активности на групата за 2022 год. Сите беа согласни во однос на ова, и започна преставување на присутните членови со давање на кратко инфо поврзано со тоа што истите можат да понудат.

Владимир Стојчевски од [ЕСРА](https://www.europaprima.com/) по краткото преставување напомена дека во делот на обуки, предавање или други активности поврзани со досегашното работење на нивната установа имаат капацитети и истите може да ги понудат на користење. Вооедно информираше и за проект кој е во иницијална фаза, а е поврзан со обука во оваа област кој е насочен кон создавање на кадри за работа со ученици од основи и средни училишта (повеќе информации откако ќе се развие проектот).

Славчо Миленковски од [МИМ](https://mim.org.mk/mk/) по краткото преставување насочи дека подолг временски период преку својата организација е поврзан со активности поврзани со медиумската писменост, посебно продукција на кампањи и очекува со своето искуство, како и во рамките на работата на МИМ да придонесат во работната група за филмската писменост.

Ана Алексовска, преставник од [ИКС](https://iks.edu.mk/) која меѓудругото работи и на едукативната еколошка онлај платформа [ДОМА](https://doma.edu.mk/) во рамките на институтот (режисер и продуцент на серија едукативни еко документарни филмови), насочи дека институтот е образована институција кој располага со свои капацитети во однос на комуникацијата, односите со јавноста и сл. Досега имаат резултати како во делот на едукација,така и во делот на неформалното образование кое вооедно го опфаќа и филмот.

Во натамошната дискусија се отворија повеќе прашања, меѓу кои и тоа дали активностите на оваа работната група потребно е да се издвојат, отскокнат или да бидат различни од она кое други правни и физички лица (членки, но и организации и физички лица кон не се членки на мрежата) како активности ги реализирале/реализираат во делот на филмска едукација (неформално образование) и филмска писменост. Во отворената дискусија насочено е дека не се очекува од работната група да се прават нови и различни активности од оние кои дизајнери и реализатори на вакви програми веќе ги работат. Активностите на работната група потребно е да се движи кон: мапирање, лоцирање и анализи на досегашните активности во оваа област; воспоставување на соработка со овие чинители и иницирање на активности за нивно вмрежување; иницирање на активности за нивна поголема видливост, идно иницирање и заедничко креирање на политики во кои филмот освен дел од неформалното, вооедно ќе биде дел и од формалното образование во нашата земја и сл. Дискусијата продолжи да се развива со одлична динамика во која сите се надополнуваа како во мислењата, така и во идеите за можни активности и акции. На самиот крај, од страна на, Сашо Богдановски, АВМУ беше насочено дека потребно е во рамките на работната група да се одреди структурата на групата која ќе се грижи за континуитетот на работата на истата. Негов предлог беше кординатор на групата да биде иницијаторот, односно Даниела С. Плачковска од АФ која иако спонтано ја реактуеализираше идејата за формирање на оваа група, нејзината проактивност како и поволните услови во овој период придонесоа истата да се формира. Овој предлог беше прифатен, но се даде можност и другите членови кои не се присутни да имаат можност да дадат свое мислење до наредната седница. На наредната седница вооедно ќе се одлучи и дали ќе бидат избрани уште двајца членови кои ќе имаат одредени активности во рамките на групата или пак сите членови заеднички ќе партиципираат во согласност во договор со кординатор.

На состанокот беа донесени следниве заклучоци за првични активности на групата:

* Мапирање на активности кои биле реализирани во делот на филмска едукција и филмска писменост за период од 2018-2021 ( крајот на јануари/фебруари да се изработи образец/прашалник со потребни информации, како и да се дефинираат чинителите кои потребно е да ги пополнат овие обрасци/прашалници)
* Календар со активности за 2022 (крајот на јануари/фебруари да се изработи образец и истиот да се дистрибуира до активните членки на мрежата со цел истите да дадат кратка информација за веќе потврдени активности во оваа област во тековната 2022 )

Присутните имаа заеднички став дека овие првични активности на групата може да бидат проширени и дополнети на наредниот состанок, согласно предлози од членките на работната група кои не можеа да присуствуаат на овој почетен состанок.